Christiaan N. Barnard

Cristiaan N. Barnard () ya iku penemu sistem transplantasi utawa pencangkokan jantung manungsa.Muchlisin Asti, Badiatul, dkk. 2009.105 Tokoh dan Perintis Dunia.Yogyakarta:Narasi Hal. 77 Dhèwèké lair ing laladan plosok ing Afrika Kidul. Dhèwèké ya iku sawijining dhokter. Gelar dhoktere saka Fakultas Kedhokteran Universitas Cape Town nalika Taun 1946. Nalika kuliyah, dhèwèké dikenal minangka mahasiswa kang pinter lan duwé pangelingan kang dhuwur. Nalika dhèwèké ngabdi, dhèwèké sinau babagan lelara tubercular meningitis, lelara radhang saluran pernapasan kang disebabake déning infeksi. Sawisé ngabdi, dhèwèké nyambut gawé ana ing Rumah Sakit Groote Schuur ing Cape Town. Ing kono, dhèwèké wiwit seneng karo ngèlmu bedhah. Karo sadulur lanange, ya iku Marius kang uga sawijining ahli bedhah, Bernard nindakaké pirang-pirang percobaan pencangkokan jantung kanthi nggunakaké  asu minangka kéwan percobane. Tanggal 3 Dhésèmber 1967, dhèwèké kasil anggoné nindakaké pencangkokan jantung manungsa.

Wong kang wiwitan dadi pasien cangkok jantung ya iku Louis Washkansky, wong lanang kang umuré 55 taun.Muchlisin Asti, Badiatul, dkk. 2009.105 Tokoh dan Perintis Dunia.Yogyakarta:Narasi Hal. 78 Dhèwèké éntuk donor jantung saka sawijining wong wadon kang isih enom kang lagi kecelakaan. Sanajan uteke wis mati, nanging jantunge wong wadon mau isih bisa obah. Sawisé pencangkokakan, Louis Washkanski dadi waras manèh, mula dhèwèké bisa lungguh ana ing dhuwur kasur. Nanging sawisé wolulas dina, dhèwèké tinggal donya amarga radhang saluran pernapasan (pneumonia). Sisitem kekebalanne mudhun akibat nggunakaké  usada lan radiasi kang ditindakake nalika oprasi. Kedadeyan mau gawé masarakat dadi ora patiya percaya marang panemone Barnard, mula akèh kang padha protes. Sanajan akèh kang padha protes, nanging Bernard tetep nindakaké cangkok jantung kanthi ngowahi cara-carané. Saya suwé, operasi pencangkokan jantung saya kasil mula akèh pasien kang bisa dawa umuré. Taun 1983, punjul 63 oprasi cangkok jantung, kerep ditindakake. Ing Rumah Sakit Groote Schuur, Bernard uga kasil anggoné nindakaké oprasi dobel marang sawijing wong lanang kang umuré 50 taun.

 Cathetan suku 

Kategori:Penemu
Kategori:Lair 1922
Kategori:Pati 2001